CELEX: 52003PC0421
Language: fi
Date: 2003-07-22
Title: Muutettu ehdotus: neuvoston asetus eräiden laajasti vaeltavien kalakantojen teknisistä säilyttämistoimenpiteistä annetun asetuksen (EY) N:o 973/2001 muuttamisesta (komission EY:n perustamissopimuksen 250 (2) artiklan nojalla esittämä)

Avis juridique important

|

52003PC0421

Muutettu ehdotus: neuvoston asetus eräiden laajasti vaeltavien kalakantojen teknisistä säilyttämistoimenpiteistä annetun asetuksen (EY) N:o 973/2001 muuttamisesta (komission EY:n perustamissopimuksen 250 (2) artiklan nojalla esittämä)  /* KOM/2003/0421 lopull. - CNS 2002/0189 */  

Muutettu ehdotus: NEUVOSTON ASETUS eräiden laajasti vaeltavien kalakantojen teknisistä säilyttämistoimenpiteistä annetun asetuksen (EY) N:o 973/2001 muuttamisesta (komission EY:n perustamissopimuksen 250 (2) artiklan nojalla esittämä)PERUSTELUTEuroopan yhteisö on mukana alueellisissa kalastusjärjestöissä, jotka tekevät alueellista yhteistyötä kalavarojen säilyttämisen ja hoidon alalla.Yhteisö on 14.11.1997 lähtien ollut Atlantin tonnikalojen suojelua koskevan kansainvälisen yleissopimuksen, jäljempänä 'ICCAT-yleissopimus', sopimuspuoli.Lisäksi yhteisö on hyväksynyt Intian valtameren tonnikalatoimikunnan, jäljempänä 'IOTC', perustamista koskevan sopimuksen.Kansainvälisen Atlantin tonnikalojen suojelukomission ICCATin samoin kuin IOTC:n hyväksymät tekniset toimenpiteet on sisällytetty eräiden laajasti vaeltavien kalakantojen teknisistä säilyttämistoimenpiteistä 14 päivänä toukokuuta 2001 annettuun neuvoston asetukseen (EY) N:o 973/2001.ICCAT hyväksyi vuonna 2001 uusia teknisiä toimenpiteitä eräiden Atlantin ja Välimeren laajasti vaeltavien kalakantojen osalta.Neuvosto ei ole vielä hyväksynyt eräiden laajasti vaeltavien kalakantojen teknisistä säilyttämistoimenpiteistä annetun asetuksen (EY) N:o 973/2001 muuttamisesta annettua ehdotusta neuvoston asetukseksi [1], jonka tarkoituksena on saattaa ICCATin hyväksymät tekniset toimenpiteet osaksi yhteisön lainsäädäntöä.[1]  KOM(2002) 420 lopullinen.ICCATin 13. ylimääräisessä kokouksessa, joka pidettiin Bilbaossa Espanjassa 28.10.-4.11.2002, hyväksyttiin uusia valvontatoimenpiteitä eräiden Atlantin ja Välimeren laajasti vaeltavien kalakantojen osalta, ja nämä uudet toimenpiteet on syytä saattaa osaksi yhteisön lainsäädäntöä.Tämän komission perustamissopimuksen 250 artiklan 2 kohdan mukaisesti esittämän muutetun ehdotuksen tarkoituksena on näin ollen saattaa vuosina 2001 ja 2002 annetut suositukset osaksi yhteisön lainsäädäntöä muuttamalla asetus (EY) N:o 973/2001.Komissio ehdottaa, että neuvosto hyväksyisi tämän muutetun ehdotuksen.2002/0189 (CNS)Muutettu ehdotus: NEUVOSTON ASETUS eräiden laajasti vaeltavien kalakantojen teknisistä säilyttämistoimenpiteistä annetun asetuksen (EY) N:o 973/2001 muuttamisestaEUROOPAN UNIONIN NEUVOSTO, jokaottaa huomioon Euroopan yhteisön perustamissopimuksen ja erityisesti sen 37 artiklan,ottaa huomioon komission ehdotuksen [2],[2]  EYVL C ...ottaa huomioon Euroopan parlamentin lausunnon [3],[3]  EYVL C ...sekä katsoo seuraavaa:(1) Kansainvälinen Atlantin tonnikalojen suojelukomissio, jäljempänä 'ICCAT', on antanut useita suosituksia, ja Intian valtameren tonnikalatoimikunta, jäljempänä 'IOTC', on antanut useita päätöslauselmia, joilla luodaan teknisiin toimenpiteisiin liittyviä velvoitteita ja jotka on pantu täytäntöön yhteisön lainsäädännössä asetuksella (EY) N:o 973/2001  [4].[4]  EYVL L 137, 19.5.2001, s. 1.(2) ICCAT antoi vuonna 2001 pidetyssä 17. kokouksessaan ja vuonna 2002 pidetyssä 13. ylimääräisessä kokouksessaan suosituksia uusiksi teknisiksi toimenpiteiksi eräiden Atlantilla ja Välimerellä laajasti vaeltavien kalakantojen osalta. Koska nämä suositukset ovat yhteisöä velvoittavia, ne olisi pantava täytäntöön.(3) Sen vuoksi asetus (EY) N:o 973/2001 olisi muutettava,ON ANTANUT TÄMÄN ASETUKSEN:1 artiklaMuutetaan asetus (EY) N:o 973/2001 seuraavasti:1. Poistetaan 3 artiklan 4 kohdasta ilmaisu "31 päivään joulukuuta 2002".2. Korvataan 5 artiklan 1 kohta seuraavasti:"1. Kielletään saartopyydyksellä harjoitettava tonnikalan kalastus Välimerellä kunkin vuoden 16 päivästä heinäkuuta 15 päivään elokuuta."3. Lisätään 5 a ja 5 b artikla seuraavasti:"5 a artikla1. Jäsenvaltioiden on laadittava vuosittain tieteellisiä tarkkailijoita koskeva kansallinen ohjelma, joka kattaa vähintään 10 prosenttia niiden lipun alla purjehtivista aluksista, joilla kuljetetaan lihotukseen tarkoitettua tonnikalaa kuluvan vuoden aikana.2. Jäsenvaltioiden on toteutettava tarvittavat toimenpiteet varmistaakseen, että kyseisen ohjelman avulla voidaan määritellä seuraavat seikat:- lihotukseen tarkoitetun tonnikalan kokonaismäärät,- altaaseenpantujen tonnikalojen koko,- altaaseenpantujen tonnikalojen pyyntipäivä, -aika ja -alue sekä käytetty kalastusmenetelmä.3. Kunkin jäsenvaltion on laadittava näytteenottosuunnitelma 1 ja 2 kohdassa annettujen säännösten soveltamiseksi mainitsemalla asiaankuuluvien alusten sekä tarkkailijoiden lukumäärä ja toimitettava suunnitelma komissiolle kunkin vuoden 1 päivään huhtikuuta mennessä.4. Jäsenvaltioiden on toteutettava asianmukaiset toimenpiteet tieteellisten tarkkailijoiden nimeämiseksi ja heidän toimittamisekseen ohjelmaan sisältyville kalastusaluksille, jotta nämä voivat panna täytäntöön 3 kohdassa tarkoitetun näytteenottosuunnitelman.5. Yhteisön kalastusaluksen päällikön, joka on nimetty ottamaan tarkkailija alukselleen, on otettava tarkkailija vastaan ja toimittava yhteistyössä hänen kanssaan koko sen ajan, jonka tarkkailija on aluksella.6. Jäsenvaltioiden on toimitettava komissiolle ennen kunkin vuoden 1 päivää heinäkuuta kertomus, jossa arvioidaan 2 kohdassa tarkoitetun, edellisenä vuonna täytäntöönpannun ohjelman tuloksia.""5 b artikla1. Jäsenvaltioiden on toteutettavat tarvittavat toimenpiteet pannakseen vuosina 2003 ja 2004 täytäntöön erityissuunnitelman, jonka tavoitteena on jäsenvaltioiden harjoittaman nuorten tonnikalojen pyynnin vähentäminen Välimerellä ja 6 artiklassa tarkoitetun tonnikalaan sovellettavan vähimmäiskoon noudattamisen varmistaminen.2. Jäsenvaltioiden on toteutettava tarvittavat toimenpiteet pannakseen vuosina 2003 ja 2004 täytäntöön tieteellisen ohjelman tonnikalan eri kalastusten sekä jäsenvaltioiden saaliiden kokojakautuman määrittelemiseksi sisällyttäen arvioihinsa saatavilla olevat aiempien vuosien tiedot.3. Jäsenvaltioiden on annettava komissiolle tiedoksi kunkin vuoden 15 päivään syyskuuta mennessä toimenpiteet, jotka ne ovat toteuttaneet 1 ja 2 kohdan mukaisesti, sekä erityissuunnitelman täytäntöönpanon tulokset."4. Korvataan 7 artiklan 1 kohdan toinen alakohta seuraavasti:"Edellistä alakohtaa ei kuitenkaan sovelleta liitteessä IV tarkoitettuihin lajeihin, jotka on pyydetty vahingossa ja joita on enintään 15 prosenttia aluksesta purettujen saaliiden yksilöiden lukumäärästä. Tonnikalan osalta kyseiseksi toleranssirajaksi vahvistetaan 10 prosenttia tonnikalan purettujen kokonaissaaliiden kalojen lukumäärästä tai vastaava painoprosenttiosuus eikä sitä sovelleta Välimerellä pyydettyihin alle 4,8 kilogramman painoisiin eikä Atlantilla pyydettyihin alle 3,2 kilogramman painoisiin tonnikaloihin."5. Poistetaan 9 artiklan 5 ja 6 kohta.6. Korvataan 10 artiklan 5 kohta seuraavasti:"Kunkin jäsenvaltion on toimitettava komissiolle kunkin vuoden 15 päivään toukokuuta mennessä luettelo lippunsa alla purjehtivista aluksista, jotka osallistuvat Pohjois-Atlantin valkotonnikalan kalastukseen. Komissio toimittaa nämä tiedot ICCATin sihteeristöön kunkin vuoden 31 päivään toukokuuta mennessä."7. Lisätään 12 a artikla seuraavasti:"12 a artikla1. Jäsenvaltioiden on mahdollisimman suuressa määrin kannustettava vahingossa pyydettyjen elävien haiden, erityisesti nuorten haiden, mereen palauttamista.2. Jäsenvaltioiden on edistettävä haiden poisheittämisen vähentämistä."2 artiklaTämä asetus tulee voimaan seitsemäntenä päivänä sen jälkeen, kun se on julkaistu Euroopan  unionin virallisessa lehdessä.Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.Tehty BrysselissäNeuvoston puolestaPuheenjohtaja